
Ha csak a különféle médiákban megjelenő cik​kek alapján ítélkeznénk, azt hihetnénk, a bizton​ságos kommunikáció alapjait képező főbb titkosí​tási és más védelmi algoritmusokat már mind fel​törték. A legváltozatosabb módon tálalt sajtóértesü​lések között nem könnyű eligazodni, többek között ebben is segítő kezet nyújtott a Távközlési Klub májusi alkalma, ahol a hálózatbiztonság aktuális kérdéseiről a terület szakértőinek véleményét hall​gathattuk meg.

A Távközlési Klubest vitavezetője ezúttal a BME-HIT-en működő Crysys Lab részéről érkezett Bencsáth Boldizsár volt, aki rövid bevezetője után elsőként a Simonyi Károly Szakkollégium Kollégiu​mi Számítástechnikai Körének (KSZK) tagjait kérte fel egy rövid demó megtartására. A Rajtmár Ákos által megtartott bemutató keretein belül a KSZK „Securiteam”-je egy WPA-TKIP titkosítással vé​dett Wi-Fi hálózat feltörését demonstrálta. Habár a demó kontrollált körülmények között zajlott, és a hálózat egy szótári adatbázisban szereplő jelszó​val volt védett, a hallgatóság nagy részét meg​győzte arról, hogy a régebbi titkosítási, védelmi eljárások és az egyszerű jelszavak fölött már jócs​kán eljárt az idő.

A továbbiakban Berta István Zsoltot, a Mic​rosec Számítástechnikai Fejlesztő Kft. K+F folya​matszervezési igazgatóját hallgathattuk meg, aki előadásában a legismertebb kriptográfiai algorit​musokról, ezek erejéről és állóképességéről be​szélt. Előadásából megismerhettük azt az alapel​vet, miszerint az algoritmusok esetén egyedül a kulcsot kell őriznünk, maga az algoritmus műkö​dése teljesen nyílt kell hogy legyen. Éppen a nagy számban jelen lévő, algoritmusok nyüstölésére sza​kosodott hozzáértők által indított támadások azok, amik igazán megerősítenek vagy süllyesztőbe he​lyeznek egy módszert. Elsőként blokk alapú kódo​lókról ejtett szót, és elmondta: ezek közül az AES-192 és az AES-256 (Advanced Encryption Stan​dard – magas szintű titkosítási szabvány) még min​dig jól használható. Ezután a folyam kódolókkal foly​tatta, melyekre tipikus példa az a vezetéknélküli hálózatok idejétmúlt WEP titkosítása esetén is használt RC4 algoritmus, amiben már jó pár évvel ezelőtt súlyos gyengeségeket találtak.

Tisztán matematikai problémára épülnek a nyil​vános kulcsú kriptográfia algoritmusai. Ezeknél minden partner rendelkezik egy magánkulccsal (amit titokban tart) és egy nyilvános kulccsal (ami mindenki számára ismert), így az algoritmus üze​netek titkosítására is alkalmas, de aláírásként is funkcionálhat. A család legismertebb tagja az RSA-algoritmus (Rivest-Shamir-Adleman algoritmus), melynek 1024 bites kulcshosszúságú változatát ma is számos helyen használják. Ennek helyét azonban már hivatalosan is a 2048 bites változat​nak kell átvennie, leginkább annak köszönhetően, hogy a 768 bites változatot tavaly feltörték. (Per​sze egyelőre még nem kell attól tartani, hogy az 1024 bites változat elkopna, sikeres támadás nem ismert ellene, a 256 bittel nagyobb kulcshossz pe​dig a gyakorlatban nagyságrendekkel erősebb meg​oldást jelent.) Ebbe a kategóriába tartozik még a nagyobb számításigényű ECC algoritmus is, ami azonban már 224 bites kulcshosszúsággal megfe​lelő titkosítást képes nyújtani. Az igen tartalmas elő​adás végén hash függvényekről hallhattunk. Te​kintve, hogy itt lényegében egy szűkítő leképe​zésről beszélünk, az algoritmusoknak két fontos kritériumnak kell megfelelniük: őskép ellenállónak (nehezen adható meg, mié a lenyomat) és ütkö​zés ellenállónak (két különböző dolognak nem le​het azonos a lenyomata) kell lenniük. Ebből a családból például az SHA-2 (Secure Hash Algo​rithm – biztonságos hasító algoritmus) maradt még talpon. Zárásképp Berta István Zsolt megem​lítette: sosem szabad figyelmen kívül hagyni, hogy a kulcsok gondozása során általában emberi tényező is szerepet játszik!

A klub az Ericsson menedzsment rendszeré​nek biztonságáért felelős Zömbik László előadá​sával folytatódott. Elsőként protokoll biztonsági hi​bák kerültek szóba, és megtudhattuk: számos pro​tokollnak sokszor már a leírása, specifikációja sem egyértelmű, illetve előfordul, hogy ezek valami​lyen gyenge algoritmust égetnek be (vagy csupán együttműködnek régebbi protokollokkal), komoly biz​tonsági rést ejtve ezzel a különféle rendszereken. Néhány szemléletes példát követően Zömbik László kiemelte, hogy a távközlési hálózatok biz​tonsága alapvető kérdés, hiszen hatalmas értéket képviselnek, fejlesztésük és üzemeltetésük állan​dó munkát igényel. Ennek során azonban a koc​kázatmenedzsmenttel is kell foglalkozni, hiszen a túlzott védelem a költségeket is figyelembe véve lehet kevésbé optimális.

A klubest záró előadását a BME-TMIT részé​ről érkező Szentgyörgyi Attila tartotta meg. Tar​talmas összefoglalójában vezeték nélküli hálóza​tok biztonsági kiegészítéseiről beszélt, ahol igen fontos különbséget kell tenni hitelesítési és titkosí​tási módszerek között. A hitelesítés esetében ar​ról a megoldásról beszélünk, amivel a csatlakozni kívánó eszközök hitelesítik magukat (ez általában előre megosztott kulcs (PSK), de sok helyen al​kalmaznak erre RADIUS-szervert), míg a titkosí​tás a felhasználó és az útvonalválasztó közötti adatfolyam rejtéséért felel (biztonságos megoldás​nak az AES blokk kódoló alkalmazása mondható). Az előadás során megtudhattuk: vezeték nélküli há​lózati kapcsolatunk gyengesége két forrásból szár​mazhat, a protokoll hiányosságok mellett itt is kulcs​szerephez jut az emberi tényező. A laikus felhasz​nálók sokszor hagyják a gyári beállításon a router nevét és adminisztrátor jelszavát, ami érthető okok​ból elég komoly biztonsági rést jelent. Kulcsfon​tosságú még, hogy már csak a demóból kiindulva se használjunk szótári szavakat kulcsként. Továb​bá érdemes tudni, hogy a router azonosítójának (SSID) rejtése önmagában nem nyújt elegendő védelmet, és hasonlóképpen a pusztán hálózati (MAC) címek alapján történő szűrés is kijátszható, hiszen ezeket a címeket egy „hallgatózó” hacker lehallgathatja, majd saját adapterkártyájára tük​rözheti.

Az igen tartalmasra sikeredett Távközlési Klub​bon ismét aktuális és hasznos témákkal találkoz​hattak a jelenlévők. Hallhattunk emellett a napja​inkban használatos kriptográfiai algoritmusok al​kalmazhatóságáról, és a klub gyakorlatban is alkal​mazható tippekkel szolgált arra nézve, a rendel​kezésre álló eszközök birtokában miként védhe​tők meg legjobban a vezeték nélküli hálózatok.

Csatári Bálint

szélessávú INTERNET TECHNológiák A SZENIOR KLUBBAN

Megtelt hallgatósággal a HTE Klub helyisége 2010. szeptember 13-án, egy hétfői nap kora dél​utánján, amikor a Szenior Szakosztály szervezésé​ben előadás hangzott el a „Szélessávú INTERNET hozzáférés bárhol, bármikor. Hardware techni​kai alapok ismertetése” címmel. 

Az előadó és egyúttal a házigazda is Nemes László úr, a Szakosztály elnöke volt.

Előadását a nagyszámú kültéri, GSM, UMTS, WiFi, WiMAX és mikrohullámú rádió átviteli vona​lak hardware technikai kiépítéseinek rendszereiről és azok berendezéseiről készített ábrák vetítésé​vel gazdagítva tette igazán izgalmassá.

„Napjainkban a világ nagyvárosainak sok mil​lió lakosa között nagy mennyiségű információ ge​nerálódik, minden időben folyamatosan cserélődik, áramlik – kezdte előadását Nemes László úr, aki az egykori ORION gyár, majd a Távközlési Kutató Intézet tudományos kutató mérnöke volt.

Manapság már az információáramláshoz, in​formációcseréhez a világ nagyvárosaiban tucatnyi szélessávú digitális technológia áll rendelkezésre (A kiépített hozzáférő szolgáltató hálózatokon a PC számítógépes szélessávú adatforgalmazások PCI 10 BASE T, a 10/100 BASE T, 1000 BASE T hálózati illesztő kártyákkal).

A különböző médiákra kidolgozott felhaszná​lói hozzáférő hálózatok hardware technikai kiépí​téseinek mind újabb és újabb modelljei kerülnek kidolgozásra, így a különböző szolgáltató vállalatok mind nagyobb sebességű átvitelű hálózatok hard​ware technikai kiépítéseit tudják üzembe állítani.

A mind újabb és korszerűbb felhasználói hoz​záférő vonalak és hálózatok hardware technikai mo​delljeit – már akár éves időbeni változásokkal is – nemzetközi szabványokba veszik a Világ Távközlő szabványosítási ITU, ITT szervezetei (a, b, c… jelö​lésekkel). Ebből adódóan a felhasználói hozzáférő hálózatok a vegyes korábbi és az újabb modellek üzembe állításaival igen széles skálájú átvitelek​kel jellemezhetők.

A 2000. évfordulót követő elmúlt tíz év alatti tudományos kutatások és hardware technikai fej​lesztések csúcs eredményei között is az első he​lyen állnak a GHz-es mikrohullámú sugárzással átvivő szélessávú átvitelű GSM, UMTS, WiFi és WiMAX szabványú pont-multipont, multicast sugár​zással átvivő hozzáférő szolgáltató hálózatok, ezen belül is a kvázi azonos struktúrával kidolgozott fel​használói hozzáférő GHz-es mikrohullámú sugár​zású multipont kapcsolatú Rádió hozzáférő háló​zatok – angol rövidítéssel –, a RAN hálózatok.

Sikerült a kutatóknak a felhasználói hozzáférő GHz-es mikrohullámú RAN hálózati digitális cso​magkapcsolt technológiájú modell kidolgozásával eliminálni az immár 100 éve létező és üzemelő PSTN szolgáltató hálózatok rézvezetékes előfize​tői hurokvonalak és azok TÉRMULTIPLEX veze​tékes rendszerét. Ezek azonos hardware technikai kiépítésű, struktúrájú, szabadtérbe sugárzó föld​felszíni cellás területi elhelyezésű nagyszámú bá​zis állomás és bázis állomásvezérlők – az egész város területére kiterjedő – hálózatának rendsze​rére épülnek.

A felhasználói mobil szélessávú jelfolyamok a felhasználói hozzáférő RAN hálózatok nagyszá​mú GHz-es mikrohullámú adó-vevő bázis állomá​sok és az azokat összekapcsoló bázis állomások vezérlőin keresztüli transzkódolással jutnak el a mobil szolgáltató kapcsoló, vezérlő központokba, ahová más szolgáltató hálózatok is kapcsolódnak.

A RAN hálózatok mikrohullámú bázis állomá​sai kétirányú mikrohullámú sugárzással kerülnek kapcsolatba a felhasználók kézi mobil készülék vagy a mobil üzemre kidolgozott LAPTOP, PDA, PC számítógépeibe beépített ugyancsak digitális, csomagkapcsolt IP címzésű átviteleivel a mikro​hullámú adó-vevőkön keresztül.

A mobil kézi Tf eszközökbe GHz-es, igen kis mikrohullámú teljesítményű adók és nagyszintű mikrohullámú vevők kerültek beépítésre, illetve a LAPTOP-okba, PDA-kba és mindazon dedikált cím​zésű szolgáltatási funkciók realizálásaihoz szüksé​ges részegységek, amelyekkel címzett dedikált szol​gáltatás specifikus kapcsolatok létesíthetők – kezde​ményezhetők és a kommunikációs kapcsolatok bo​nyolíthatók. Beépítésre kerültek a szolgáltató háló​zatokon keresztüli specifikus más szolgáltatások​hoz való hozzáférések kapcsoló eszközei is.

A kézi mobil rádió mikrohullámú adó-vevő ké​szülékek kompakt kidolgozású eszközök, kedvező pont mátrix bontású raszter videó kép reproduká​lókkal ellátva, mindezek üzemeltetéseihez relatíve nagy idő tartamú LITIUM akkumulátorok hozzáépí​tésével üzemeltetve.

A RAN rádió hozzáférő hálózatok hardware technikai kiépítései – mint az a RAN elnevezésből is következik – GHz-es mikrohullámú sugárzású átvitelek, melyek a városok nagyobb épületeinek a tetejére épített bázis állomások adó-vevő háló​zatára épülnek.

A felhasználók a bázis állomások mikrohullá​mú adó-vevői specifikus oszlop formájú lambda feles dipól mezős antennáin keresztüli sugárzás​sal tartanak fenn kapcsolatot FULL duplex átvite​lekkel a kézben lévő mobil kézi készülékek, illetve a PC-ékbe, LAPTOP-okba, PDA-kba beépített ugyancsak a GHz-es sugárzású adó-vevő modu​lokon keresztüli mikrohullámon sugárzott jelfolya​mokkal.

Jellegzetesen a bázis állomások adó-vevőihez kapcsolódó, függőleges oszlop elrendezésű GHz-es fél lambda dipólmezős mikrohullámú antennák pá​rosan vannak felépítve, frekvencia diverziti elren​dezéssel, ahol a kutatók az oszlop rendszerű dipól​mezős mikrohullámú antennákkal a földfelszín kö​zeli, vízszintes síkban történő sugárzás gerjesztést realizáltak.

A bázisállomások adó-vevőin keresztül forgal​mazott felhasználói mikrohullámú jelfolyamokat, min​den egyes bázis állomástól, egy-egy specifikus 
10 – 38 – 70 GHz-es frekvenciákon üzemelő mikro​hullámú, ceruza formájú elektromágneses sugárzású rádió átviteli adó-vevő vonalon keresztül továbbít​ják a bázis állomás vezérlőkhöz. 

Napjainkban a nagyszámú bázis állomások és a bázis állomások vezérlői közötti 80, 60, 40, 30 cm átmérőjű forgás paraboloid szelet formájú antennákkal kiépített mikrohullámú rádió átviteli vo​nalak (ceruza formájú elektromágneses sugárzású vonalak) szelik keresztül – kasul a nagyvárosok légterét, amelyek kiépítéseit mindannyian közvet​lenül is láthattuk Dombi András bemutatott felvé​telein is.

A kiépített különböző infokommunikációs tech​nológiák között ma még nagyszámmal a GSM és az UMTS hozzáférő szolgáltató hálózati modellek első kiépítéseiben olyan szolgáltató hálózatok van​nak, amelyeken még csak a mobil rádió beszélge​tések bonyolódnak. Napjainkban a GSM modellek továbbfejlesztéseivel és az UMTS együttműködteté​seivel – egymásra épüléseivel, kvázi maga mögött hagyták a PSTN áramkör kapcsolt átviteli rend​szerét. A mind tökéletesebb GPRS csomagkap​csolt IP protokollú átviteli technológiákkal már a VoIP digitális átvitelek, a multimédiás hírközlő és szórakoztató TV programok SD és HD sokcsator​nás digitális átvitelei folyhatnak akár 10 – 20 Mbit/s-os transzparens csatornákon.

A WiFi szabványú hálózatok alapmodelljei az ETHERNET LAN 802.3 szabványú 10 Mbit/s sebes​ségű digitális jelfolyamok továbbítására kerültek ki​dolgozásra rövid távolságú GHz-es mikrohullámú sugárzásokkal, az irodák épületen belüli számító​gépes munkahelyek eszközeinek vezeték nélküli összekapcsolására.

Ugyanakkor napjainkban a WiFi WLAN 802.11
b – g szabványú kültéri kiépítésű modellekkel a vá​rosok területein belül, cellákba szervezett GHz-es mikrohullámú adó-vevő állomásokról a kisebb, 
500 – 1000 m átmérőjű földfelszínek besugárzá​saival már relatíve nagyszámú mobil eszköz (LAP​TOP-ok és PDA-k) közötti szélessávú dedikált felhasználói hozzáférések létesíthetők bármilyen kültéri – beltéri helyeken, bármilyen időben.

Az ezredforduló utáni néhány évvel a kutatók kidolgozták a WiFi 802.11a, -b, -g szabványú, kül​téri modellű hálózatoknál sokrétűbb és szélesebb sávú átvitelű WiMAX 802.16 WiMAN szabványú pont-multipont, multicast sugárzású, 3,5 GHz-es frekvencián üzemeltethető kültéri cellás mikrohul​lámú sugárzással átvivő felhasználói hozzáférésű RAN hálózati kiépítés modelljét. A kiépített WiMAX 8016 modellel már WiMAN 100 – 200 Mbit/s adatátviteli felhasználói hozzáférésekkel nagyobb, mintegy 1000 – 3000 m átmérőjű földfelszínt is be képesek sugározni és a sugárzott mezőben már 1000 BASE T hálózati kártyákra épített 5 GHz-es adó-vevőkön keresztül képesek kapcsolatot fenn​tartani a WiMAN hálózati bázis adó-vevő állomá​sok közt.

A WiFi 802.11 szabványú és az egymásra épült WiMAX 802.16 szabványú átvitelű hálózatok már felhasználhatók az igen sokrétű infokommu​nikációs bonyolítási kapcsolatok létesítéseihez.

Ezen átvitelekhez kerültek kidolgozásra a VoIP, a DVB-T és DVB-H átviteli szabványok is. De reali​zálódnak a szélessávú internet hozzáférések lehe​tőségei is 10 – 20 – 100 Mbit/s adatátviteli felhasz​nálói hozzáféréssel is.

A kiépített szolgáltató központokban valameny-
nyi szolgáltatói funkciót általános jellegű, nagyka​pacitású és nagysebességű szerver számítógé​pekkel dolgoznak fel, a funkciókhoz kidolgozott prog​ramvezérlő szoftverekkel, a különböző átvitelű, proto​kollú hálózatokat pedig a gateway-ekkel kapcsol​ják hozzá a szolgáltató hálózatok központjaihoz.

Napjainkban a világ távközlő hardware tech​nikai berendezéseket gyártó nagy konszernjei évi milliós nagyságú GHz-es mikrohullámú hozzáférő szolgáltatói hardware berendezéseket állítanak elő – alapjaiban újszerű konstrukciókkal – a mind tökéletesebb, nagyobb sebességű szolgáltatói há​lózatok kiépítéseihez.

Nemes László, Lőrincz Béla

HTE Diplomaterv – Szakdolgozat Pályázat 2010

A HTE 2010-ben ismét 2 kategóriában hirde​tett diplomaterv és szakdolgozat pályázatot: A ka​tegória – 
egyetemek MSc programja vagy 5 éves képzés; B kategória –
egyetemek BSc programja vagy főiskolai képzés

A pályázatra összesen 11 dolgozat érkezett, 5 az A és 6 a B kategóriában. 

A dolgozatok bírálatát az alábbi Bíráló Bizott​ság végezte: Bencsáth Boldizsár, BME-HIT, Benkő Borbála, BME-HIT, Buttyán Levente (elnök), BME-HIT, Czap László, BME-HIT, Cserny László, Dunaújvárosi Főiskola, Fehér Gábor, BME-TMIT, Gerhátné Udvary Eszter, BME-SzHVT, Gosztony Géza, Pázmány Péter Katolikus Egyetem, Hesz​berger Zalán, BME-TMIT, Horváth Zoltán, BME-HIT, Kiss Zoltán, Budapesti Műszaki Főiskola, Kovács János, Gábor Dénes Főiskola, Krasznay Csaba, Zrínyi Miklós Nemzetvédelmi Egyetem.

Minden dolgozatot három bíráló értékelt az alábbi szempontok szerint: téma korszerűsége, kap​csolódó irodalom feldolgozása, tartalmi mélység, és formai elemek. Az értékelések alapján a Bíráló Bizottság az alábbi dolgozatokat választotta díja​zásra:

A kategória
1.
FŰZY CSABA: Szélessávú impedancia illesz​tések vizsgálata mikrohullámú erősítőkben. Konzulens: Dr. Zólomy Attila , BME-SzHVT 

2.
ARATÓ ZOLTÁN KÁROLY: Terhelésmegosz​tó algoritmusok implementációja és szimu​

lációs vizsgálata az NS szimulátorban. Kon​zulensek: Dr. Szabó Róbert, BME-TMIT, Takács Attila, Ericsson

3.
SIMON ATTILA: IMS architektúrába ágyazott általános célú presence szerver tervezése és implementálása. Konzulens: Schulcz Róbert, BME-HIT

és


RÉTI KORNÉL GÁBOR: Biztonságos elektro​nikus kézbesítés PKI alapon. Konzulensek: Dr. Buttyán Levente, BME-HIT, Dr. Berta István Zsolt, Microsec

B kategória
1.
FIRTHA GERGELY: Hangmagasság korrek​ciós rendszer létrehozása MATLAB környe​zetben. Konzulens: Gulyás Krisztián, BME-HIT

2.
TÖLGYESI LAJOS: Performanciák vizsgálata 3G mobil hálózatokon. Konzulensek: Gudra Tibor, BMF, Bogár Mátyás, Magyar Telekom

3.
HORVÁTH LÁSZLÓ: Analóg modemes hívá​sok támogatása VoIP hálózatokban. Konzu​lensek: Dr. Lilik Ferenc, Széchenyi István Egyetem, Farkas Péter, Magyar Telekom

A Bíráló Bizottság elnökeként ezúton szeret​nék köszönetet mondani a Bíráló Bizottság tagjai​nak a bírálati folyamatban végzett áldozatos mun​kájukért, valamint az összes pályázónak a benyúj​tott színvonalas dolgozatokért.

Dr. Buttyán Levente

HTE Tudományos Bizottság 

a közigazgatás és a távmunka

Otthonról dolgozó tanár és előadó

Az osztott távmunka olyan munkakörök ese​tén is elérhető, melyekről első ránézésre nem is gondolnánk. Munkaszervezési szempontból egy pe​dagógus, egy önkormányzati pénzügyi előadó vagy akár egy villanyszerelő is lehet távmunkás, a táv​munka pedig a versenyszféra mellett a közigazga​tásban is előnyöket jelenthetne.

A közigazgatásban évek óta kérdés, hogy ho​gyan tudnának hatékonyabban bánni a erőforrások​kal – mondta az Origónak Déri Tamás, a Magyar Távmunka Szövetség koordinációs igazgatója. No​ha költségtakarékos lenne, nehézséget jelent, hogy a hierarchikus viszonyok miatt gyakran a vezetők nyitottságán, adott esetben elzárkózásán múlik, hogy felmerül-e lehetőségként a távmunka. Katasztrófa események esetén a központi közigazgatás működ​tetésére, az állam működőképességének fenntar​tására ez lehet az egyik megoldás. A magyarországi BKV sztrájk idején a tapasztalatok szerint több közüzem, minisztérium is megszervezte, hogy mun​kavállalói otthonról dolgozzanak – mondta a koor​dinációs igazgató.

Távmunkás pedagógus, villanyszerelő

A polgármesteri hivatalokban betöltött munka​körök jó része elvégezhető lenne távolról történő munkavégzés keretében: egy pénzügyi vagy egy családügyi előadó otthon is el tudja végezni a sa​rokszámok kialakítását. A bizalmas adatok védel​mére megvan a maximális biztonság lehetősége. A pedagógusoknál is adott ez a lehetőség: szakkö​röket, korrepetálásokat, közösségi programokat meg lehet szervezni az interneten. A munkaideje egy ré​szében hagyományosan végzi a munkáját a tanár, míg többi feladatát munkahelyétől távol végzi el. Alternatív távmunkásként egy villanyszerelő vagy egy vízvezeték szerelő is dolgozhat. A normál mun​kavégzése során elvégzi a fizikai munkát, míg az ajánlatkészítés, vagy az elektronikus levelek meg​válaszolása munkaszervezési módszerként távmun​kának minősülhet.

Új távmunka-ház Nagykőrösön

A távmunka-ház kínálta lehetőségekkel élő cé​gek vidékre helyeznek bizonyos részmunkákat, pél​dául adminisztratív tevékenységeket, adatfeldolgo​zást, adatrögzítést, telefonos piackutatást vagy call centert. A ház a gyakorlatban egy nyilvánosság elől elzárt munkahely, amely független a munkaadó vál​lalat földrajzi helyétől és szervezeti felépítésétől, és ahol a munkavállalók informatikai eszközön ke​resztül tartják a kapcsolatot munkáltatójukkal.

Örkényben működik Magyarország első táv​munka-háza, ahol egyszerre harminc fő tud munkát végezni. A koncepció úgy épül fel, hogy egy önkor​mányzat összefog, épít egy házat, ahol létrehoz kü​lönböző munkavégzésre helyiségeket, melyeket az​után felkínál bérlésre a cégeknek. A munkaadónak megéri, mert a budapestihez képest lényegesen olcsóbban tud irodához jutni, és a bérek is elma​radnak a fővárositól. A tapasztalatok szerint a távmunkát alkalmazó cégeknél mind költségmeg​takarítás, mind hatékonyság szempontjából 20-30 százalékos javulás érhető el.

Az Országos Távmunka-ház Program segítsé​gével két új távmunka-ház létesülhet Közép-Kelet-európában: Nagykőrösön és a szlovákiai Szőgyén​ben, összesen 45 új távmunkahely kiszolgálásával.

Origo 2010. 10. 14.

India lehallgathatja

a Blackberryket

India júliusban fenyegetett meg három, kommu​nikációs szolgáltatásokban is utazó céget, hogy be​tiltja a termékeik forgalmazását az országban, mert a titkosított adatfolyamaikat nem tudja lehallgatni, ezért azok nemzetbiztonsági kockázatot jelentenek.

A Google és a Skype reakcióiról egyelőre nincs hír, de a harmadik cég, a Blackberry okostelefo​nokat gyártó kanadai Research in Motion úgy tűnik, megtört, és hajlandó teljesíteni a az indiai kor​mány követelését. Néhány nappal a kitűzött ulti​mátum lejárta előtt a RIM jelezte, hogy hajlandó együttműködni az indiaiakkal, és hozzájárulni, hogy indokolt esetben a kormányhivatalok lehallgathas​sák, és visszafejthessék az okostelefonokról kül​dött, titkosított email-eket és sms-eket. A cég ragasz​kodik ahhoz, hogy ne kezelje az egyes országok Blackberry-felhasználóit másképp. Ezért szeretne a többi telekommunikációs céggel egy olyan rend​szert kidolgozni, ami szabályozza, hogy az egyes országok rendőrségeinek és nemzetbiztonsági hi​vatalainak milyen hozzáférést engednek a kommu​nikációs adatfolyamokhoz.

Az indiai illetékesek attól tartanak, hogy a ne​hezen, vagy a jelenlegi technika mellett egyáltalán nem feltörhető kommunikációs kódokkal bűnözők és terroristák élhetnek vissza. Ha rosszindulatú ke​zekbe lehallgathatatlan eszközöket adunk, azzal csak segítjük az olyan tragikus események bekö​vetkezését, mint a 2008-as mumbai terrortáma​dás, amiben 166-an haltak meg.

Az indiai informatikai és kommunikációs ügye​ket intéző miniszter, Shri Sachin Pilot bejelentése szerint minden olyan kommunikációs rendszert be fognak tiltani az országban, amit nem tudnak ha​tékonyan lehallgatni. A RIM képviselői abban bíz​nak, tudnak olyan köztes megoldást találni, hogy ne kelljen átadniuk az indiai kormánynak a titkosí​tást megfejtő mesterkódot, vagy hátsó kaput épí​teni a telefon szoftverébe, ami lehetővé teszi a lehallgatást.

Index 2010. 08. 27.

VÁLASZTMÁNYI ÜLÉS

2010. október 6-i Választmányi ülés emlékeztetője 

A Választmány támogatta Buttyán Levente Tudományos Bizottság által előkészített Diploma​terv, Szakdolgozat pályázat eredményét. A jelöl​tek dolgozata mögött igen komoly munka volt kiol​vasható. A díjakat a HTE októberi Kongresszusán adjuk át. 

Itt is említsük meg a két nyertes nevét: Fűzy Csaba, Szélessávú impedancia illesztések vizs​gálata mikrohullámú erősítőkben, konzulense: 
Dr. Zólomy Attila , BME-SzHVT valamint Firtha Gergely, Hangmagasság korrekciós rendszer lét​rehozása MATLAB környezetben, konzulense: Gulyás Krisztián, BME-HIT.

Külön köszönet illeti a diákokon túl a konzu​lenseket és a bíráló bizottság tagjait!

Nagy Péter ügyvezető elkészítette a HTE költ​ségvetését áttekintő táblázatot, és költségek elkerül​hetetlen csökkentését célzó javaslatait. A Választ​mány az előterjesztést tételesen megtárgyalta és az alábbi döntéseket, megállapításokat hozta meg:

–
Támogatja a Híradástechnika elektronizálását, új tördelési rendszerét, új díjstruktúra kialakítá​sát (pl. külön ár a nyomtatott kivitelre). A Szer​kesztő Bizottsága október hónapban megtárgyalja a lap megjelenésének szükséges változásait, pénzügyi fenntarthatóságát segítő lépéseket.

–
Az idei HTE Kongresszus költségeihez a részt​vevők költség hozzájárulását kérjük. A Választ​mány javasolta, hogy a jövőben a Kongresszust két-három évente rendezzünk, megfontolandó​nak tartja továbbá más HTE rendezvénnyel 
(pl. HTE Infokom konferencia) való közös ren​dezését.

–
A következő évtől a díjainkhoz (Puskás Tivadar díj, Pollák-Virág díj, Kempelen-Farkas díj, Egye​sületi Arany és Ezüst jelvény) ne járjon pénzju​talom (Az Alapszabály szükséges módosítása előkészítendő).

–
A Hírlevél kizárólagos elektronikus kiadását ál​talánosságban támogatta a Választmány. Az ügy​vezető a Senior Szakosztállyal egyeztet, hogy számukra milyen megoldás lenne elfogadható.

–
Az ügyvezető tárgyalja újra a HTE működését támogató szerződéseit, lehetőség szerint érjen el költségcsökkentést (könyvvizsgáló, jogtaná​csos, számítógéppark üzemeltetés, Híradástech​nika elektronikus megjelenése, HTE honlap és adatbázisok üzemeltetése).

–
Készítse elő az ügyvezető a Nemzeti Akkredi​táló Testületből és a FEANI Magyar Nemzeti Bizottságból való kilépést, melyről a jövő évi Köz​gyűlésnek kell dönteni.

–
Preferáljuk, hogy konferenciáink első felhívása (előadás tartására való felhívás) a jövőben elektronikusan jelenjen meg.

–
Az ügyvezető készítse elő a Kossuth téri iroda​házban való irodabérlet optimalizálását, javul​jon a 431-es klubszoba kihasználtsága, pl. „társ​bérletben” más szervezetekkel közös használat útján.

–
A HTE a GKIeNet-tel folytatott kitörési pontok azonosítását célzó megbízását szüneteltesse.

A HTE Költségvetés bevételi oldalának di​namizálását a Választmány novemberi ülésén tár​gyalja.

Sallai Gyula összefoglalta az október 21-i du​naújvárosi Kongresszus sarokpontjait. 

A részletes szakmai program megtalálható a www.hte.hu/kongresszus2010 oldalon mely tartal-



mazza a Paksi Atomerőmű meglátogatását is. Október 21-én külön busz indul a Planetáriumtól.

A HTE a digitális átállás kérdésében egyez​tetéseket kezdeményezett a Nemzeti Fejlesztési Minisztériummal és a Nemzeti Hírközlési- és Mé​dia Hatósággal intézményesített munkakapcsolat kialakítása céljából. A HTE szakmai civil szerve​zeti jellegénél fogva alkalmas a szakértők széles körének szakmai elemző és tanácsadó jellegű munkába bevonására, a munka koordinálására és a szakmai igényesség biztosítására. Szervezetünk igen eredményes szakmai fórumok és konferen​ciák rendezésében is. Operatív irányítási feladato​kat nem, de a feladatok ellátásának szakmai tá​mogatását szintén képesek vagyunk vállalni. 

Sallai Gyula beszámolt a két éve Budapesten rendezett Networks konferencia idei állomásáról. A varsói, 14. szimpózium szakmai színvonala vál​tozatlanul magas volt, a rendezvény sikeres volt, bár a résztvevők száma, a beküldött és az elfoga​dott előadások száma, a tutorialok száma egy​aránt elmaradt a hazai rendezvényétől. A „konfe​renciasorozat gazdái”, az International Manage​ment and Scientific Committee egy állandó titkár​ság felállítását tervezi, keresi ennek helyét. Első helyen erre a HTE kapott felkérést. A HTE az anya​gi felelősségvállalás nélküli munkában partner tud lenni.

Következő Választmányi ülés időpontja: 
2010. november 10.


Nagy Péter


ügyvezető

